open-index/open-wikipedia-markdown huggingface dataset:
José Figueres Ferrer

**José Figueres Ferrer** (født **José María Figueres Ferrer Hipolito** 25. september 1906 i San Ramón i Alajuela-provinsen, død 8. juni 1990) var president i Costa Rica i tre omganger, for første gang fra 1948 til 1949. Hans andre periode som president var fra 1953 til 1958, og tredje periode var fra 1970 til 1974.

## Liv og virke
I hans første periode i presidentembetet, avskaffet han landets hær, nasjonaliserte landets banksektor, og han ga kvinner og personer med annen hudfarge stemmerett. Figueres var den eldste av fire barn av en spansk-katalansk lege og hans kone, som var lærer og som nylig hadde innvandret fra Catalonia til San Ramón i vest-sentrale Costa Rica. Figueres første språk var katalansk, som han snakket sammen med sine foreldre. Figueres ble en vellykket kaffe-dyrker og tauprodusent som på det meste sysselsatte mer enn 1000 avlingsdelere og fabrikkarbeidere.

Figueres etablerte i 1944 det demokratiske partiet, som ett år senere ble omdannet til det sosialdemokratiske partiet. Partiet var ment å være en motvekt til det styrende National Republican Party (PRN), som ble ledet av den tidligere presidenten Calderón og senere av hans etterfølger Teodoro Picado. Figueres lanserte en revolusjon sammen med andre grunneiere og agitatorer i håp om å styrte regjeringen i Costa Rica. Figures og hans medsammensvorne håpte å bruke Costa Rica som hovedbase, og de planla å fjerne de tre sentrale søramerikanske diktatorer. Gruppen ble grundig overvåket av myndighetene, spesielt etter at de gjennomførte en rekke operasjoner som ble regnet som terrorangrep av myndigheten i 1945 og 1946. Disse angrepene var planlagt å utvikle seg til en generalstreik, men folket responderte ikke.

I 1948 utviklet protestene over valgresultatet seg til en væpnet konflikt, deretter utviklet det seg til en revolusjonen. Med mer enn 2000 døde var resultatet av den 44-dager lange borgerkrigen, noe som gjør denne konflikten til den blodigste hendelsen i det 20. århundre i Costa Ricas allerede ganske blodige historie.

Figueres giftet seg med Henrietta Boggs i 1942. De fikk to barn sammen, Muni og José Martí, før ekteskapet endte med en skilsmisse i 1952. Han giftet seg senere med Karen Olsen Beck i New York. De fikk fire barn: José María, Karen Christiana, Mariano og Kirsten. Hans andre kone var medlem av landets lovgivende forsamling. Sønnen José María Figueres tjente også som president i Costa Rica fra 1994 til 1998.

## Referanser
Ladislav Dluhoš

**Ladislav Dluhoš** (født 1965) er en tsjekkisk tidligere skihopper som konkurrerte for Tsjekkoslovakia og senere det uavhengige Tsjekkia.

Han deltok i verdenscupen og mesterskap fra sesongen 1983/84. Hans beste sammenlagtplassering i verdenscupen var 10.-plass i 1985/86; han ble også nummer 12 i 1988/89. I enkeltrenn var hans beste plassering 2.-plass 9. februar 1985 og 25. januar 1986, begge i normalbakken i Sapporo. I den tysk-østerrikske hoppuka var 18.-plass i 1988/89 hans beste sammenlagtplassering.

Ladislav Dluhoš var med i VM i 1984 (lag), 1985, 1987, 1989 og 1991. Han var på det tsjekkoslovakiske laget som tok bronsemedaljer i lag-VM i Engelberg i 1984 og i lagkonkurransen i Lahtis i 1989. Individuelt i VM var 6.-plass i storbakken i Lahtis i 1989 hans beste plassering. Han deltok i OL i 1984, 1988 og 1994, med 12.-plass i storbakken i Sarajevo i 1984 som beste individuelle resultat. Han var på det tsjekkoslovakiske laget som ble nummer 4 i lagkonkurransen i Calgary i 1988.

Han deltok i VM i skiflyging i 1985, 1986, 1988 og 1990, og ble nummer 4 i Bad Mitterndorf (Kulm) i 1986 og nummer 5 i Planica i 1985.

Hans siste verdenscuprenn var i normalbakken i Planica i desember 1994. Han deltok i kontinentalcupen til og med 1995/96-sesongen.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
## Eksterne lenker
*
Manfred Steiner

**Manfred Steiner** (født 27. november 1962 i Wörgl) er en østerriksk tidligere skihopper.

Han deltok i verdenscupen i årene 1980 til 1985, med 24.-plass i 1983/84 som beste sammenlagtplassering. Han vant ett verdenscuprenn, i storbakken i Sapporo 22. januar 1984. I den tysk-østerrikske hoppuka var 25.-plass i 1982/83 hans beste sammenlagtplassering.

I VM i skiflyging i Harrachov i 1983 ble han sist av 39 deltakere. I OL i Sarajevo i 1984 ble han nummer 41 (av 53 deltakere) i storbakken.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Manfred Steiner  (besøkt 18. april 2011)

## Eksterne lenker
*
Bue (musikk)

**Bue** er i musikknotasjon en buet strek med variabel betydning, men generelt i å synge eller spille noter på en jevn og sammenhengende måte.

Buer brukes blant annet for å angi at to eller flere noter skal bindes sammen til en samlet verdi (bindebue); at de noter som er bundet sammen, skal utføres legato (legatobue); på hvilken måte notene skal betones (betoningsbue); rekkevidden av en musikalsk setning (fraseringsbue); at flere toner skal synges på en stavelse (sløyfebue).

En bue kan utvides over mange toner, noen ganger omfatte flere takter. I ekstreme tilfeller er komponister kjent for å skrive utsagn som er nesten umulig å oppnå; i så fall ønsker komponisten å understreke at tonene skal framføres med så mye legato som mulig.

## Referanser


## Litteratur
* Read, Gardner (1969): *Music Notation*, New York: Crescendo, Taplinger. ISBN 0-8008-5453-5.
* Traum, Happy (1974): *Bluegrass Guitar*, Oak Publications, ISBN 0-8256-0153-3.

## Eksterne lenker
* «2.1.3 Ties and slurs», *LilyPond — Learning Manual*
Drømmetiden

**Drømmetiden** (engelsk: Dreamtime, kjent under en rekke australske aboriginalnavn som Jukurrpa/Tjukurrpa på Warlpiri/Pitjantjatjara), Alcheringa for de Arrernte, Ngarrangkarni i Kimberley og Wangarr/Wongar i Arnhem Land) er et mangetydig begrep fra australsk mytologi, slik Australias urbefolkning aboriginerne forestilte seg verdens skapelse og verdens krefter. Det er et unikt, originalt og komplekst system, som det ikke er lett å gjengi i korte trekk. Det australske spirituelle konseptet Drømmetid er også sterkt assosiert med stjernebildet Pleiadene (også kjent som De syv søstre).

Drømmetiden er både en periode i tidenes morgen da verden ble til, og samtidig den kraften som skapte livet og opprettholder livet, noen ganger omtalt som **Drømming**. I tillegg kan «drømmetiden» forstås som en tidløs, evig tilblivelse opprettholdt gjennom seremonielle aktiviteter. Ytterligere en forståelse er at «drømmetiden» er en måte å lese landskapet på; landet er preget av skapelsen og drømmetiden, og den som har innsikt kan lese landskapet som en fortelling om skaperkreftene. 

Det finnes variasjoner i fremstillingen av drømmetiden mellom de om lag 250 ulike folkegruppene som bodde i Australia før kolonialiseringen, og også navnet varierer: Arandafolket kaller drømmetidens evige skapelsesprosess *Altjirra*, mens warlpirifolket omtaler naturlovene som *Jukurrpa* (*Tjukurrpa*). 

Forholdet mellom menneskene og deres totemdyr ble etablert i skapelsen i drømmetiden. Totemdyret har derfor betydning for den enkeltes religiøse praksis og kontakt med drømmetiden.

Forestillingene om drømmetiden har fått en annen form etter at aboriginene ble introdusert for kristendommen. Skaperåndene har utvikelt seg fra lokale skapervesener til overordnede allfedre og allmødre. Også tidsforståelsen er endret: «fra å være en dimensjon som er parallell med menneskenes, og som kan finnes på de hellige stedene, går den over til å bli lokalisert i tid. Nærmere bestemt blir drømmetiden en betegnelse på tiden før de første hvite kom til Australia, det vil si før 1788. I denne nye tidsregningen blir 1788 til årstallet for syndefallet, året da aboriginene ble kastet ut av paradiset.»

## Se også
* Regnbueslangen
* Australsk mytologi

## Referanser
Teateråret 1918

**Teateråret 1918** er en oversikt over hendelser, verk, fødte og avdøde personer med tilknytning til teater i 1918.

## Hendelser
*Lorensbergsteatern omdannes til Göteborgs stadsteater.
*Gideon Wahlberg ansettes som sjef for Arbetareföreningens teater (Arbis) i Norrköping.
*Pulitzerprisen for drama deles ut for første gang.

## Priser og utmerkelser
*Pulitzerprisen for drama for *[[Why Marry?]]* tildeles Jesse Lynch Williams.

## Nye drama
* Bertolt Brecht – *[[Baal (play)|Baal]]* (skrevet)
* John Drinkwater – *[[Abraham Lincoln (skuespill)|Abraham Lincoln]]*
* Susan Glaspell – *Tickless Time*
* Hugo von Hofmannsthal – *The Difficult Man*
* James Joyce – *[[Exiles]]*
* Georg Kaiser – *Gas*
* Vladimir Majakovskij – *Mystery Bouffe*
* Emma Orczy – *The Legion of Honour* (bearbeiding av *[[A Sheaf of Bluebells]]*)

## Årets oppsetninger
### Norge
*18. januar – *[[Kameratene]]* var en teateroppsetting basert på skuespillet *Kamraterna* av August Strindberg ble satt opp på Den Nationale Scene med Christian Sandal som regissør.
*30. april – *[[Czardasfyrstinnen]]* var en en operette-oppsetting basert på operetten *Die Csárdásfürstin* av Emmerich Kálmán, Leo Stein og Béla Jenbach. Den ble satt opp Centralteatret med Harald Otto som regissør.
*5. september – *[[Kameratene]]* var en teateroppsetting basert på skuespillet *Kamraterna* av August Strindberg ble satt opp på Centralteatret med Theodor Berge som regissør.

### Sverige
*6. januar – Anna Wahlenbergs teaterstykke *[[Tårebjörken]]* har urpremiere på Blanchteatern.
### Ungarn
*Béla Bartóks opera *[[Ridder Blåskjeggs borg]]* (*A Kékszakállú herceg vára*) fra 1911 uroppføres Budapest

## Fødsler

## Dødsfall


Fil:FrankWedekind1883.JPG|Frank Wedekind(1864–1918)
Fil:Edmond_Rostand.jpg|Edmond Rostand(1868–1918)
Fil:33384_Berit_Brænne.jpg|Berit Brænne(1918–1976)
Fil:Dan_Fosse.jpg|Dan Fosse(1918–1987)
Fil:Carsten_Byhring.jpg|Carsten Byhring(1918–1990)
Fil:Perfect_vaskemaskin._Frank_Robert_og_Randi_Brenne_-_L0064_993Fo30141702020058.jpg|Frank Robert(1918–2007)
Fil:Arthur_laurents.JPG|Arthur Laurents(1918–2011)
Fil:Teknisk museum - DEX FS 000004.jpg|Helen Brinchmann(1918–2016) som fru Alving og Frøydis Armand som Regine Engstrand i Nationaltheatrets oppsetning av Henrik Ibsens ''Gengangere 1972


## Referanser
Masahiro Akimoto

**Masahiro Akimoto** (japansk: *秋元 正博*, *Akimoto Masahiro*) (født 3. september 1956 i Yoichi) er en japansk tidligere skihopper som representerte Jisaki Industry.

Han deltok i verdenscupen i årene 1979 til 1986, med 5.-plass i 1979/80 som beste sammenlagtplassering. Han ble også nummer 8 i 1984/85. Han vant fire verdenscuprenn, hvorav tre i Sapporo og ett i Štrbské Pleso. I den tysk-østerrikske hoppuka var 11.-plass i 1980/81 hans beste sammenlagtplassering.

I OL i Lake Placid i 1980 ble han nummer 4 i normalbakken og nummer 10 i storbakken. Han var med i VM i 1982 og 1985, med 21.-plass i normalbakken i Seefeld i 1985 som beste individuelle plassering.

Masahiro Akimoto var blant flere hoppere som falt stygt under VM i skiflyging i Bad Mitterndorf (Kulm) i 1986. Han brakk den høyre ankelen og pådro seg hjernerystelse og bryst- og skulderskader.

## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Masahiro Akimoto  (besøkt 18. april 2011)
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 204

## Eksterne lenker
*
Aranda

**Aranda**, **arrernté** eller **arunta** er en av flere grupper av aboriginer i Australia. De bor i området rundt Alice Springs i Nordterritoriet. 

Språket arrernte tilhører gruppen av pamanyunganske språk. Et utvalg av folkets myter er utgitt på norsk i boken *[[Drømmetiden (bok)|Drømmetiden]]*, 2006.

Image:Arrernte boy with toy shield.jpg|Arrernte-gutt med lekeskjold og sverd ved Alberga River sør i Australia ca. 1920.
Image:Namatjira govt house sydney.jpg|Kunstneren Albert Namatjira tilhørte det vestlige arandafolket. Han var den første sivile aboriginer som fikk stemmerett i Australia, i 1957.
Kærnemælkskoldskål

**Kærnemælkskoldskål** (ofte blott **koldskål**) betegner i Danmark i dag en søt kald suppe eller drikk, laget av kjernemelk samt også egg, sukker, fløte og/eller andre melkeprodukter, vanilje, sitron og tidligere også muskat. 

Opprinnelig var koldskålen en type velling. Den fantes i flere varianter fremstilt av vin, øl, frukt eller kjernemelk, og disse ble gjerne brukt som forretter om sommeren. Det er dog kun kjernemelksvarianten som forekommer i nåtidens danske kjøkken, hvor man også kan finne ferdiglagede varianter. Tradisjonelt spises kærnemælkskoldskål med småkaker som f.eks. kammerjunkere.

## Litteratur
* Pedersen, Carl Th. et al.: *Gastronomisk leksikon*, Nyt Nordisk Forlag, 2010

## Eksterne lenker
* 
* Den store danske om koldskål
Alfheimsvingen

**Alfheimsvingen** (1a–54) er en blindvei ved området Byåsen (Stavset) i Trondheim som strekker seg fra østlig til vestlig retning langs Leirelva fra Enromveien. Veien fungerer som adkomstveg for frittstående eneboliger, men regnes ikke som en gjennomfartsvei da den går gjennom et boligområde og ender blindt i en snuplass. Kollektivselskapet AtB har for øvrig bussforbindelse til Alfheimsvingen med rute 8.

Veien er oppkalt etter eiendommen Alfheim fra omtrent samme sted. 

## Litteratur
*
Pat Jordan

**Pat Jordan** (født 17. juli 1928, død 1. september 2001) var en britisk trotskist og kommunist som var sentral i grunnleggelsen av den internasjonale marxist-konsernet. 

Han var også arrangør for Communist Party of Great Britain i Nottingham, men han forlot dette partiet i 1956 etter den sovjetiske invasjonen av Ungarn. Etter en kort periode som medlem av Socialist Review Group i 1956, før han sluttet seg til Revolutionary Socialist League (RSL) for en kortere periode i 1957. Jordan ble sekretær for RSL på denne tiden. I 1985 utviklet han et kronisk invalidiserende slag, og han trakk seg derfor fra all aktiv politisk engasjement. Han døde i 2001.

## Referanser
Vuokko Eskolin-Nurmesniemi

**Vuokko Hillevi Lilian Eskolin-Nurmesniemi** (født 12. februar 1930 i Helsingfors) er en finsk designer av flere tekstiler. 

Hun begynte i Marimekko-selskapet i 1953 og designet mønstre for mange av de trykte stoffene som de produserte, i 1950. Hun grunnla sitt eget selskap, Vuokko Oy, i 1964. Dette selskapet stengte dørene for godt i 1988. I 1990 grunnla Nurmesniemi sitt andre selskap, som fikk navnet Vuokko Nurmesniemi Oy. 

Hun ble nominert til Lunningprisen for beste design i 1964 og mottok designprisen Kaj Franck i 1997. 

## Referanser


## Kilder
* Taskinen, Rita: *Suomalainen design: Kuka kukin on – Design in Finland: Who’s Who in Finnish Design*, sid. 241–242. Huhmari: Karprint, 1992. ISBN 952-9748-04-3.
Kammerjunker (kake)

En **kammerjunker** er en liten søt, krydret småkake som i Danmark spises som garnityr til kærnemælkskoldskål og fruktsupper.

Kaken har navn etter den tidligere hofftittelen kammerjunker, som var i bruk i Danmark fra Frederik IIs regjeringstid til 1947 og som også ble brukt i Norge og andre land. Tittelen ble visstnok aldri riktig ansett som særlig beundringsverdig, og de senere kakene ble heller aldri regnet for riktige kaker eller tvebakker. 

Kammerjunkerne fremstilles av en deig av mel, fettstoff, egg, salt, sukker og bakepulver. Av deigen formes det ruller som først forbakes, deretter skjæres de i skiver for til sist å bli bakt ferdige. 

## Referanser


## Litteratur
* Pedersen, Carl Th. et al.: *Gastronomisk leksikon*, Nyt Nordisk Forlag, 2010
Jean-Philippe Toussaint

**Jean-Philippe Toussaint** (født 29. november 1957 i Brussel i Belgia) er en franskspråklig, belgisk forfatter, prosaist og filmskaper. Hans bøker har blitt oversatt til mer enn tyve språk, og hans fotografier har blitt vist frem i flere land. 

Hans første roman, *La Salle de bain* (Minuit 1985; *På badet*, oversatt av Tom Lotherington, Aschehoug 1987), skal ha inspirert Erlend Loe i arbeidet med *Naiv, super*.

## Referanser

## Eksterne lenker
* 
* 
*
Gordon McLennan

**Gordon McLennan** (født 12. mai 1924 i Glasgow, Skottland, død 21. mai 2011) var leder av Communist Party of Great Britain (CPGB) og han var dette partiets nest siste generalsekretær.

McLennan arbeidet som ingeniør før han deltok i valgkretsen for Glasgow under valget i 1959. I 1975 ble McLennan valgt til generalsekretær i det britiske kommunistpartiet. McLennan holdt denne stillingen samtidig som partiet var i terminal tilbakegang, og han fratrådte denne posisjonen i 1989, da Nina Temple tok over som generalseretær frem til oppløsningen av partiet. Etter oppløsningen av det britiske kommunistpartiet, i 1991, sluttet han seg til kommunistpartiet i Skottland. Han er fremdeles aktiv i diverse politiske bevegelser for pensjonister i Skottland.

## Referanser
Alf Johansens vei

**Alf Johansens vei** (1a–5b) er en vei ved bydelen Heimdal sør for Trondheim som strekker seg fra nordvestlig til sørøstlig retning fra Mentz Skjetnes vei til Arnt Forseths vei. Veien er en sammen med Arnt Forseths vei en gjennomfartsvei og fungerer som adkomstveg for boligbebyggelsen i området, som i hovedsak består av frittstående eneboliger. Nærmeste kollektivtilbud for Alf Johansens vei er med AtB og deres bussforbindelser med rute 44A, 80, 81 og 146 fra Johan Tillers vei.

Veien er oppkalt etter motstandsmannen Alf Johansen (1917–1944), som under andre verdenskrig blant annet deltok i kampene i Gauldalen i 1940 og som siden rømte til England før han sluttet seg til de norske flystyrkene i Canada. Johansen omkom under et flytokt over Hebridene i 1944.

## Litteratur
*
Francisco Umbral

**Francisco Umbral** (Francisco Pérez Martínez) (født 11. mai 1932 i Madrid, død 28. august 2007) var en spansk journalist, romanforfatter, biograf og essayist. 

Hans fødeby har inspirert de fleste av hans arbeider. Moren hans reiste til Madrid før hans fødsel, fordi han var et uekte barn. Hans mors likegyldighet og avstand fra ham merket ham helt fra barndommen med en varig sorg, det samme gjorde spedbarnsdøden av hans eneste sønn. Umbral mottok Cervantes-prisen og Fyrsten av Asturias' pris for litteratur for hans mange litterære verker og artikler. I 1961 dro han til Madrid som journalist og korrespondent, og han ble raskt en prestisjefylt reporter og spaltist i flere blader som for eksempel La Estafeta Literaria, Mundo Hispánico og Interviú, og i flere innflytelsesrike aviser som Ya og ABC, selv om han er best kjent for hans mange skrifter for dagsaviser El País (grunnlagt i 1976 like etter dødsfallet av den spanske diktatoren Francisco Franco).

## Referanser


## Eksterne lenker
* 
*
Seiji Aochi

**Seiji Aochi** (japansk: *青地 清二*, *Aochi Seiji*) (født 21. juni 1942 i Kamisunagawa, død 14. august 2008 i Sapporo) var en japansk skihopper som representerte Snow Brand Milk Products Corporation.

Han tok bronsemedalje i normalbakke i OL i Sapporo i 1972. Han deltok også i OL i Grenoble i 1968, der det ble 26.-plass i storbakken i Saint-Nizier. Han var med i VM i 1970 og 1974, med 7.-plass i normalbakken i Štrbské Pleso i 1970 som beste plassering. I VM i skiflyging i Planica i 1972 ble han nummer 13.

Seiji Aochi deltok kun én gang i den tysk-østerrikske hoppuka. Sammen med resten av det japanske laget trakk han seg etter tre renn i 1971/72 for å reise hjem og trene til OL. Etter moderne regler ble han nummer 76 sammenlagt, etter 13.-, 6.- og 20.-plass i de tre rennene han deltok i.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Seiji Aochi  (besøkt 18. april 2011)

## Eksterne lenker
*
Alfred Getz’ vei

**Alfred Getz' vei** (1–4) er en blindvei på universitetsområdet Gløshaugen i Trondheim som strekker seg mot sørvestlig retning fra Høgskoleringen delvis parallelt med Kolbjørn Hejes vei og avsluttes i ring rundt Vannkraftlaboratoriets bygning. Veien fungerer som adkomstveg for enkelte parkeringsplasser inne på universitetsområdet, men er ikke en gjennomfartsvei. 

Veien ble i 1973 oppkalt etter Alfred Getz (1862–1922), som var professor i gruvedrift ved NTH og fungerte som høyskolens rektor i perioden 1914–1917 (prorektor 1917–1921). Han var også direktør for Røros kobberverk i perioden 1903–1912.

## Bygninger langs Alfred Getz' vei
: **1:** Sentralbygg 2, bl.a. Institutt for matematiske fag
: **2:** Institutt for materialteknologi
: **3:** Sentralbygg 1, bl.a. Institutt for industriell økonomi og teknologiledelse, Fakultet for arkitektur og design
: **4:** Vannkraftlaboratoriet

## Litteratur
*

## Eksterne lenker
* Adressa.no – Gruveingeniøren ved NTH  (Av Ingrid J. Brissach. Publisert 9. januar 2008, besøkt 20. april 2011)
* Bilder etter oppslag på «Alfred Getz' vei» hos Flickr.com
René Adler

**Rene Adler** (født 15. januar 1985) er en tysk tidligere fotballspiller.

## Referanser


## Eksterne lenker
* 
*
VM i amerikansk fotball 1999

**Verdensmesterskapet i amerikansk fotball 1999** var det første VM i amerikansk fotball. Seks nasjoner deltok i mesterskapet. Det ble avholdt i Palermo i Italia i perioden  24. juni-4. juli 1999. USA deltok ikke da de ikke ble medlem i IFAF før i 2002.
## Deltakere
*
*
*
*
*
*

## Gruppespill
### Gruppe A

### Gruppe B

## Bronsefinale

## Finale

## Vinner

## Statistikk
Hundekehlefenn

**Hundekehlefenn** er et 100 dekar stort naturvernområde i Grunewald i bydelen Charlottenburg-Wilmersdorf i Berlin. Området ligger i tunneldalen Grunewaldseenkette mellom Grunewaldsee og Hundekehlsee. Gjennom området går *Hundekehlekanalen*.

## Etymologi
Hundekehle kan være avledet av begrepet *Hundequele*, et samlingssted for hundekoblene under drivjaktene, kanskje med utgangspunkt i det nærliggende jaktslottet Grunewald. Navneeksperten Schlimpert antar imidlertid at ordet er avledet av *hunt*, et annet ord for *Ackermass* (måleenhet for åker) og *kele* for *Schlucht* (slukt). *[[Myr#Etymologi|Fenn]]* er et lavtysk ord for «myr», som kjennes fra engelsk *fen* og dansk *fenne*, og går igjen i de norske stedsnavnene Fana (av norrønt *fen*) og Fennefoss.

## Referanser


## Litteratur
* Gerhard Schlimpert, *Brandenburgisches Namensbuch, Teil&nbsp;3, Die Ortsnamen des Teltow*, Hermann Böhlaus Nachf., Weimar, 1972, om begrepet *Hundekehle* side 226, om ordet *Fenn* sidene 74, 38.

## Eksterne lenker
* Senatsverwaltung für Stadtentwicklung Berlin: NSG Hundekehlefenn
Langlivannet

**Langlivannet**, også skrevet **Langlivatnet** og **Langlivann** (316 moh.), er et langstrakt, oppdemmet vann som danner skillet mellom Nordmarka og Krokskogen. Det ligger i Ringerike og Oslo kommuner. Langlielva har utløp fra vannet og samler seg med Heggelielva lenger nede i Langlidalen og danner Sørkedalselva.

Allerede på 1600-tallet ble det anlagt en dam i Langlivannet, et par kilometer nord for den nåværende demningen. Sorenskriveren Morten Lauritzen stod for byggingen. Dammen ble erstattet av en stendemning rett etter år 1800. I perioden 1938-42 ble det bygget en 38 meter høy betongdemning syd i vannet, og den gamle ble lagt under vann. Vannet føres i tunnel til Kjelsås i Sørkedalen. Under den andre verdenskrig gjemte Milorg D13 våpen i et hulrom i dammen.

## Referanser




## Eksterne lenker
*
Svensk pølseret

**Svensk pølseret** er en dansk gryterett. Den består normalt av poteter og pølsestykker i en saus av tomatpuré, løk, paprikapulver, fløte og melk. 

## Opphav
Navnet menes å stamme fra dansker som har vært på tur i Sverige, hvor man på en av siste dagene har fremtryllet en sammenkokt rett av de rester man hadde for hånden.

Retten kan minne om den svenske *korv Stroganoff*, som serveres med ris eller pasta som tilbehør, mens den danske versjonen derimot tillages med kokte potetbiter.
Pølse Stroganoff lages vanligvis med falupølse (falukorv), som ikke er så kjent utenfor Sverige, så i Norge og Danmark bruker vi strimler av wienerpølser til denne svenske retten.

## Referanser
Setonii Osho

**Setonii «Set» Osho** (født 28. september 1986) er en britisk sprinter, som konkurrerer på distanser fra 60 til 400 meter. 

## Junior
Ved junior-EM 2005 i Kaunas deltok han på det britiske laget som vant gull på 4 x 400 meter, med tiden 3.06,67. De andre på laget var Richard Buck, Richard Strachan og Martyn Rooney.

## Referanser


## Eksterne lenker
* 
* Profil på The Power of 10
Øssur Winthereig

**Øssur Winthereig** (1958–2025) var en færøysk journalist, politiker og fagforeningsmann.

## Liv og virke
Han begynte som programmedarbeider i Útvarp Føroya etter gymnaset i 1978. Han studerte senere journalistikk og statsvitenskap. Fra 1988 til 1993 arbeidet han i Sjónvarp Føroya. Han var også nestformann i de offentlig ansattes fagforening.

Han bodde i Danmark i årene etter bankkrisen på Færøyene. Han arbeidet blant annet for Junibevægelsen og den danske EU-kritiske avisen *Notat*.

Ved folketingsvalget i 1994 stilte Winthereig som kandidat for Verkamannafylkingin på Færøyene. Han fikk nest flest personstemmer av alle kandidater på Færøyene, men partiet fikk ikke noe mandat i det danske Folketinget. I 1995 ønsket partiet at Winthereig skulle avløse Óli Jacobsen som medlem av Færøyenes landsstyre, men han valgte journalistikken.

Han kom tilbake til Færøyene som nyhetssjef i Sjónvarp Føroya fra 1999 til 2008 og informasjonsrådgiver for folketellingsprosjektet ved Hagstova Føroya fra 2009 til 2014. Fra 2014 var han frilansjournalist.

I 2003 utgav journalistene Winthereig og Grækaris Magnussen boken *Skjót journalistin*. Den avdekket en gammel forretningsskandale, som førte til Anfinn Kallsbergs avgang som Færøyenes regjeringssjef.

I 2024 bidrog Winthereig til en podcastserie av Kringvarp Føroya, «Mín síðsta deadline», om å leve med uhelbredelig kreft. Han døde av sykdommen i 2025.

## Referanser
Pekka Salminen

**Pekka Ilmari Salminen** (født 3. juni 1981 i Jorois) er en finsk tidligere skihopper som representerte Puijon Hiihtoseura.

Han debuterte internasjonalt i kontinentalcupen sesongen 1996/97. I 1998 var han på det finske laget som tok bronsemedaljer i lagkonkurransen i junior-VM i St. Moritz, og året etter tok Finland med ham på laget lag-sølv i junior-VM i Saalfelden. I verdenscupen debuterte han med 50.-plass av 51 deltakere i Kuopio 4. mars 1998.

Hans beste sammenlagtplassering i verdenscupen var 39.-plass sesongen 1999/2000, og samme sesong ble han nummer 36 sammenlagt i den tysk-østerrikske hoppuka. Den beste individuelle plasseringen i enkeltrenn i verdenscupen var 8.-plass i Lahtis 6. mars 1999. Han var også på det finske laget som ble nummer 3 i lagkonkurransen i Sapporo 27. januar 2002. I kontinentalcupen var 15.-plass i 2001/02 hans beste sammenlagtplassering.

Hans siste verdenscuprenn var i Kuusamo i november 2004; hans siste internasjonale renn var i vinter-Universiaden i Pragelato (Torino) i januar 2007.

## Referanser


## Eksterne lenker
*
Hiroki Yamada (skihopper)

**Hiroki Yamada** (japansk: *山田 大起*, *Yamada Hiroki*) (født 19. mai 1982 i Iiyama) er en japansk skihopper som representerer Kitano Construction Corporation.

Han debuterte internasjonalt i kontinentalcupen sesongen 1999/2000. I verdenscupen debuterte han med  46.-plass (av 50 deltakere) i Sapporo 22. januar 2000. Hans beste sammenlagtplassering i verdenscupen er 24.-plass i 2001/02, og samme sesong ble han også nummer 24 sammenlagt i den tysk-østerrikske hoppuka. Den beste individuelle plasseringen i enkeltrenn i verdenscupen er 4.-plass i Garmisch-Partenkirchen 1. januar 2002 og i Hakuba 24. januar 2002. Han var også på det japanske laget som ble nummer 2 i lagkonkurransen i Sapporo 27. januar 2002.

I OL i Salt Lake City (Park City) i 2002 ble han nummer 33 i normalbakken. Han var også på det japanske laget som ble nummer 5 i lagkonkurransen.

## Referanser


## Kilder
* Sports Reference: Hiroki Yamada  (besøkt 18. april 2011)

## Eksterne lenker
*
Kimmo Yliriesto

**Kimmo Yliriesto** (født 28. januar 1983 i Rovaniemi) er en finsk skihopper som representerer Kouvolan Hiihtoseura.

Han debuterte internasjonalt i kontinentalcupen sesongen 1998/99. I 2000 var han på det finske laget som tok bronsemedaljer i lagkonkurransen i junior-VM i Štrbské Pleso, og året etter var han på laget som ble lagverdensmestre i junior-VM i Karpacz. I verdenscupen debuterte han med 56.-plass (av 78 deltakere) i Kuopio 3. desember 2000.

Han ble nummer 5 sammenlagt i kontinentalcupen i 2001/02, og samme sesong fikk han også sin så langt beste sammenlagtplassering i verdenscupen, 44.-plass. Beste individuelle plassering i enkeltrenn i verdenscupen er 7.-plass i Sapporo 5. februar 2005. Han var også på det finske laget som ble nummer 3 i lagkonkurransen i Sapporo 27. januar 2002.

Hans så langt (pr. april 2011) siste verdenscuprenn var i Sapporo i januar 2010.

## Referanser


## Eksterne lenker
*
Beneficium ordinis

**Beneficium ordinis** vil si at den som har et krav (kreditor, fordringshaver, kravshaver) må søke å få dekket sitt krav i en bestemt rekkefølge. En forutsetning for at det kan foreligge et beneficium ordinis er at kreditoren har flere (debitorer, skyldnere) å kreve oppfyllelse av kravet fra. Dette kalles gjerne samskyld. Men forskjellen på ren samskyld og der en debitor har beneficium ordinis er at han må kreve en av debitorene fullt ut før han kan kreve den som har et beneficium ordinis. Har for eksempel en kausjonist et beneficium ordinis, kalles han simpel kausjonist, og hans kausjon for simpel kausjon. I disse tilfellene må kreditor ha utfylt alle alternativer for å oppnå dekning hos hovedskyldneren før han kan gå på kausjonisten.
Tokushima

**Tokushima** kan vise til:

*Tokushima (prefektur) – et japansk prefektur
*Tokushima (Tokushima) – en by i Japan, hovedstad i prefekturet Tokushima
Vesa Hakala

**Vesa Hakala** (født 5. desember 1968 i Harjavalta) er en finsk tidligere skihopper.

Han deltok i verdenscupen fra 1988 til 1995, med 15.-plass i 1992/93 som beste sammenlagtplassering. Samme sesong ble han også nummer 5 sammenlagt i den tysk-østerrikske hoppuka. I 1990/91 ble han nummer 9 sammenlagt i Hoppuka. Hans beste individuelle plassering i enkeltrenn i verdenscupen var 3.-plass i Sapporo 16. desember 1990. Han var også på det finske laget som ble nummer 2 i lagkonkurransen i Predazzo 12. januar 1992.

Vesa Hakala deltok i VM i 1991 og 1993, med 12.-plass i normalbakken i Falun i 1993 som beste individuelle plassering. Han var på det finske laget som tok sølvmedaljer i lagkonkurransen i Predazzo (Val di Fiemme) i 1991.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Mediodactylus

* *[[Mediodactylus amictophole]]* 
* *[[Mediodactylus aspratilis]]* 
* *Mediodactylus dehakroense* 
* *[[Mediodactylus heterocercum]]*
* *[[Mediodactylus heteropholis]]* 
* *Mediodactylus ilamensis*
* egeisk nakenfingergekko (*M. kotschyi*) 
* *Mediodactylus narynense* 
* *[[Mediodactylus russowii]]* 
* *[[Mediodactylus sagittiferum]]* 
* *[[Mediodactylus spinicaudum]]* 
* *Mediodactylus stevenandersoni*

***Mediodactylus*** er en slekt av gekkoer.

Disse gekkoene er små med en kroppslengde på opptil . De har ikke festeskiver på tærne, men klatrer likevel godt på steiner og trestammer ved hjelp av klørne. Tærne er tynne og har en karakteristisk knekk. Halen er delt opp i tydelige ledd. *Mediodactylus* er utbredt i de tørre strøkene i Sørvest- og Sentral-Asia. Egeisk nakenfingergekko lever i det østre middelhavsområdet og går helt vest til Sør-Italia.

Den taksonomiske historien til slekten er innviklet. De tidligst kjente artene ble plassert i slekten *[[Gymnodactylus]]*, sammen med mange andre gekkoer uten festeskiver. De er seinere blitt regnet til slektene *Cyrtodactylus* og *Tenuidactylus*. De ble så flyttet til *Mediodactylus*, som først ble regnet som en underslekt av *Cyrtopodion*, men som nå har status som egen slekt.

Slekten *Carinatogecko* ble opprettet i 1981 for to lite kjente arter fra Zagrosfjellene i Irak og Iran. Tre tsjekkiske forskere flyttet i en artikkel fra 2010 disse to artene til *Mediodactylus*. I 2011 ble det likevel publisert artsbeskrivelser for to nye arter i *Carinatogecko*. The Reptile Database regner foreløpig *Carinatogecko* som et synonym for *Mediodactylus*.

## Litteratur
* 
* 
* 
* 
* 

## Eksterne lenker
* 
*
Slå hjul

**Å slå hjul** er en akrobatisk bevegelse der man setter hendene i bakken og roterer sidelengs slik at man lander på beina igjen. Rotasjonen kan minne om et hjul som ruller, derav navnet.

## Utførelse

Når man slår hjul tar man fart og setter først den ene hånda i bakken til side for kroppen, mens man holder armer og rygg strake. Den andre hånda settes i bakken samtidig som man sparker fra med beina og lar dem rotere over resten av kroppen. Man roterer altså sidelengs langs en tenkt linje i retningen på tvers av kroppen. Bevegelsen bærer derfor navnet sitt, fordi kroppen under utførelsen minner om eikene i et hjul som triller.

## Variasjoner
Å slå hjul regnes blant de enklere momenter innen turn. En lignende og noe mer avansert variant kalles en araber. I den bevegelsen vrir man kroppen mens beina pendler over hodet slik at man lander baklengs med samlede bein. Det er også mulig å slå hjul ved å sette kun en hånd i bakken eller ingen i det hele tatt, såkalt fritt hjul. Disse bevegelsene krever mer spenst og større hastighet.

## Eksterne lenker
*
Roar Ingdal

**Roar Ingdal** (født 14. november 1967) er en norsk bedriftsleder. I januar 2020 ble han ansatt som direktør i Pangea Property Partner. Han er styreleder i Straa AS, og styremedlem i Beitostølen Invest. Han har tidligere vært  styreleder Oslofjord Property og styremedlem i SBA AS. 1. januar 2019 gikk han inn som administrerende direktør i entrepenørselskapet  SBA AS.   Han ble i 2013 ansatt som administrerende direktør i First Hotels. Han har tidligere vært konserndirektør i Nordic Choice Hotels, adm.dir i Norgani Hotels, Royal Caribbean Cruise Line og adm.dir for Norlandia Hotels & Resorts.  Han var også direktør i Visa Norge AS i 5 år. Før den tid var 8 år i Color Line, med ansvar for salg og marked. Han har flere Master of Management-fag fra BI.

## Referanser
Akklamasjon

**Akklamasjon** (fra latin *tilrop*) er en markant ytring av enighet, eller bifall, oftest i form av håndklapping og applaus. Ved bruk av akklamasjon i organisasjoner i forbindelse med valg eller avstemmelser kreves ikke stemmesedler. I noen tilfeller nyttes metoden for å veie to valgmuligheter opp i mot hverandre . Der vil den tydeligste akklamasjon vise hvilket valg flertallet ønsker. Den vanligste bruken av akklamasjon er når en person eller et forslag står til avstemning uutfordret.

I liturgisk sammenheng er **akklamasjon** en kort hymne eller en tekst som menigheten sier sammen, f.eks. at det synges *halleluja* før og etter en tekstlesning.

## Bruk
Norske partiledere velges og gjenvelges ofte ved akklamasjon.

Akklamasjon brukes ofte for å godkjenne årsberetninger, innkallinger eller andre rapporter eller lister som skal vedtas eller godkjennes. Ordstyrere og referenter på årsmøter velges vanligvis ved akklamasjon.

Pave Johannes Paul II avskaffet i 1996 muligheten for å velge pave ved bruk av akklamasjon. Før dette kunne kardinalene *quasi afflati Spiritu Sancto* – som på Den hellige ånds inspirasjon, fritt og spontant, enstemmig og høylydt, slutte seg til et forslag og utrope en kandidat til pave uten å gå til avstemning.

## Referanser
Vats (Ål)

**Vats** er en liten fjellbygd i Ål kommune i Buskerud. Bygden har adkomst fra fylkesvei 244 gjennom Votnedalen og Leveld. Vats hadde tidligere flere turistbedrifter. Noen av disse er ombygd til leiligheter,oppkjøpt til andre formål eller leid ut som firmahytte. Siden 60-tallet har bygden blitt  ut med hytter, først spredt, og senere i hyttefelt ved Rødungen, Hesthovda, Bergsjøstølen og Skarslia.

Frem til midten av 2000-tallet var det en privat barneskole i bygda, men denne ble vedtatt nedlagt av kommunestyret i 2003 med 13 mot 12 stemmer. Grendeskolen hadde da 24 elever, som ble planlagt flyttet til skolen i nabobygda, Leveld skule, til store protester fra lokalbefolkningen.

## Referanser
Simen Muffetangen

**Simen Muffetangen** (født 6. juni 1971) er en norsk tidligere håndballspiller og trener som spilte profesjonelt i tysk Bundesliga for Bad Schwartau og HSV Hamburg, samt i Sandefjord TIF Håndball, Aalborg og moderklubben Kragerø IF. 
Muffetangen spilte 106 offisielle A-landskamper for Norge, og skåret 373 mål.

Han ble i 1989, 1992 og 1993 toppskårer i den norske eliteserien i håndball for menn,
og ble i 1989 også kåret til Årets spiller.

Han la opp i 2004.

Hans sønn, Sondre, og datter, Tuva, er også håndballspillere.

## Referanser


## Eksterne lenker
* 
* Simen Muffetangens profil på HSVhandball.com (tysk)
Brede Pedersen

**Brede Olav Pedersen** (født 11. september 1972) er en norsk håndballkeeper som spiller for Øyestad. Han har tidligere spilt for Kragerø IF og Kristiansand IF, og har også spilt flere landskamper for Norge.

## Referanser
Spring (Kragerø)

*Denne artikkelen omhandler Sportsklubben Spring fra Kragerø. For fotballaget Spring fra Kristiania, se [[Spring (Kristiania)]].* 

**Sportsklubben Spring** var opprinnelig en fotballklubb i Kragerø som ble opprettet rundt 1927. 

Klubben ble regionsmester i Agderserien i 1933 og spilte blant annet i NM mot Odds Ballklubb samme år (og tapte 1-4). 

Klubben hadde sin hovedbase i Havna/Smedsbukta-området i Kragerø hvor medlemmene møttes på kafeteria "Børsen" før og etter kampene. Lokaloppgjørene mot Kragerø Turn (spesielt) trakk opp mot tusen tilskuere.
Klubbens drakter var rød og hvit vertikalstripet trøye og sort bukse.
Klubben gikk sammen med de øvrige klubbene i Kragerø inn i Kragerø IF rett etter andre verdenskrig i 1946.

Tidlig på 70-tallet brøt enkelte medlemmer av fotballgruppa i Kragerø IF ut og dannet en kort periode Sportsklubben Spring, men denne gikk etter kort tid inn i naboklubben Sannidal IL og ble denne klubbens fotballgruppe med Lyngdalsmyra, og senere Kolbånn Stadion som hjemmebane.

I 2008 re-etablerte klubben seg under navnet Fotballklubben Spring Kragerø blant annet med etterkommere av opprinnelige medlemmer av Spring i ledelsen. Klubben skiftet i 2012 navn til Sportsklubben Spring 08 både for å ta i bruk det opprinnelige navnet, men også fordi klubben har hatt aktivitet i andre sportsgrener, som innebandy.

Klubbens fotballavdeling er pr 2023 inaktiv og har hatt et løst samarbeid med Helle IF.

## Eksterne lenker
*
Hahnemann

**Hahnemann** kan være:
* Marcus Hahnemann (f. 1972), amerikansk fotballspiller (Everton) 
* Samuel Hahnemann (1755-1843), tysk lege og farmasøyt samt opphavsmannen til homøopati
Yamaguchi

**Yamaguchi** kan vise til:

* Yamaguchi (etternavn) – det 15. mest populære japanske etternavnet

## Steder
*Yamaguchi (prefektur) – et japansk prefektur
*Yamaguchi (Yamaguchi) – en by i Japan, hovedstad i prefekturet Yamaguchi
**Yamaguchi stasjon – en jernbanestasjon tilknyttet JR West i byen Yamaguchi
**Shin-Yamaguchi stasjon – en jernbanestasjon tilknyttet Sanyō Shinkansen i byen Yamaguchi
*Yamaguchi (Nagano) – et tettsted i prefekturet Nagano

## Fiksjon
**Kumiko "Yankumi" Yamaguchi* – en karakter skapt av Yukie Nakama i Gokusen.
**Yamaguchi-sensei* – en lege i manga- og animeseriene *[[Fighting Spirit]].
**USS Yamaguchi* – et skip ødelagt i *Battle of Wolf 359*
**Yamaguchi Digital Pets* – en bedrift nevnt i TV serien [[Fanboy and Chum Chum]].

==Annet==
*[[Yamaguchi-gumi]] – en [[yakuza]]gruppe.
*[[Yamaguchi Bank]] – en større bank som hovedsakelig arbeider i Yamaguchi prefekturet.
*[[Yamaguchi Broadcasting]] (senere kjent som *KRY'') – en japansk tv- og radio- kringkastingsbedrift i byen Yamaguchi i prefekturet Yamaguchi.
*Yamaguchi Bicycles – en bedrift i byen Rifle i delstaten Colorado i USA som spesialiserer seg på tilpassede sykkelrammer.
*Sverige mot Yamaguchi – en rettstvist som har foregått i over 50 år uten løsning.
Kamakiriad

***Kamakiriad*** er Donald Fagens andre soloalbum, utgitt i 1993. Fagen samarbeider her med Steely Dan-kollega Walter Becker for første gang siden albumet *[[Gaucho (album)|Gaucho]]* fra 1980. Becker er albumets produsent og var med på å skrive låten «Snowbound». Albumet er et futuristisk-optimistisk konseptalbum, der lytterne følger «fortelleren» på en reise i hans høyteknologiske bil som heter «Kamakiri» (japansk for insektet kneler). Albumet ble nominert til Grammy for «Årets album» i 1994.

Etter at Fagen og Becker hadde samarbeidet om dette albumet, bestemte de seg for å starte opp Steely Dan igjen. Flere sanger på den påfølgende turneen ble spilt inn, og ble senere utgitt på konsertalbumet *[[Alive in America]]*.

## Sporliste
Alle sangene er skrevet av Donald Fagen, unntatt hvor annet er notert.

#«Trans-Island Skyway» – 6:30
#«Countermoon» – 5:05
#«Springtime» – 5:06
#«Snowbound» (Walter Becker, Fagen) – 7:08
#«Tomorrow's Girls» – 6:17
#«Florida Room» (Fagen, Libby Titus) – 6:02
#«On the Dunes» – 8:07
#«Teahouse on the Tracks» – 6:09
#;Bonusspor på MVI-utgivelsen *The Nightfly Trilogy*
#«Big Noise, New York» – 5:20
#«Confide in Me» – 4:13
#«Blue Lou» – 7:01
#«Shanghai Confidential» – 4:52

## Personell
*Donald Fagen – keyboard, vokal
*Walter Becker – bass, gitar
*Georg Wadenius – gitar
*Illinois Elohainu – tenorsaksofon (psevdonym for Donald Fagen som spiller en saksofonsampler på keyboard)
*Dennis McDermott – trommer
*Christopher Parker – drums
*Randy Brecker – trompet, flygelhorn
*Cornelius Bumpus – tenorsaksofon
*Angela Clemmons-Patrick – bakgrunnsvokal
*Leroy Clouden – perkusjon, trommer
*Ronnie Cuber – barytonsaksofon
*Lawrence Feldman – fløyte, tenorsaksofon
*Frank «Harmonica Frank» Floyd – bakgrunnsvokal
*Diane Garisto – bakgrunnsvokal
*Paul Griffin – Hammondorgel
*Amy Helm – bakgrunnsvokal
*Bashiri Johnson – perkusjon
*Birch Johnson – trombone
*Mindy Joslyn – bakgrunnsvokal
*Brenda King – bakgrunnsvokal
*Curtis King – bakgrunnsvokal
*Lou Marini – klarinett, fløyte, altsaksofon
*Jenni Muldaur – bakgrunnsvokal
*Angela Clemmon Patrick – bakgrunnsvokal
*Jim Pugh – trombone
*Tim Ries – tenor saxophone
*Roger Rosenberg – barytonsaksofon
*Alan Rubin – trompet, flygelhorn
*Catherine Russell – bakgrunnsvokal
*Dian Sorel – bakgrunnsvokal
*Fonzi Thornton – bakgrunnsvokal
*David Tofani – fløyte, tenorsaksofon

## Eksterne lenker
* 
* DonaldFagen.com med tekstene til ''Kamakiriad''
Morph the Cat

***Morph the Cat*** er det tredje soloalbumet til Donald Fagen fra Steely Dan, utgitt i 2006. Albumet er Fagens første soloalbum siden 1993. *Morph the Cat* er tredje og siste del av det som i ettertid har blitt kalt *The Nightfly*-trilogien. 

I likhet med hans to første soloalbum, *[[The Nightfly]]* og *[[Kamakiriad]]*, er også dette et konseptalbum. Sangene omhandler Fagens refleksjoner over alderdom og død.

Albumet vant Grammy for beste surround-lyd i 2007.

## Sporliste
Alle sangene er skrevet av Donald Fagen.

#«Morph the Cat» – 6:49
#«H Gang» – 5:15
#«What I Do» – 6:01
#«Brite Nitegown» – 7:16
#«The Great Pagoda of Funn» – 7:39
#«Security Joan» – 6:09
#«The Night Belongs to Mona» – 4:18
#«Mary Shut the Garden Door» – 6:29
#«Morph the Cat» (Reprise) – 2:53
#;Bonusspor på MVI-utgivelsen *The Nightfly Trilogy*
#«Rhymes» – 4:21
#«Hank's Pad» (Live) – 4:47
#«Viva Viva Rock 'N' Roll» (Live) – 2:40

## Personell
*Donald Fagen – vokal, orgel, Fender Rhodes, melodica, piano
*Illinois Elohainu – fløyte (psevdonym for Donald Fagen som spiller en fløytesampler) 	
*Hugh McCracken – gitar
*Ken Emerson – gitar
*Jimmy Herrington – gitar
*Wayne Krantz – gitar
*Ken Wessel – gitar
*Frank Vignola – gitar
*Freddie «Ready Freddie» Washington – bassgitar
*Harlan Post jr. – kontrabass	
*Ted Baker – Fender Rhodes, piano
*Keith Carlock – trommer
*Art Smith – trommer
*Mark Patterson – trombone
*Phonus Quaver – marimba, vibrafon
*Roger Rosenberg – klarinett, barytonsaksofon
*Marvin Stamm – trompet
*Walt Weiskopf – altsaksofon, tenorsaksofon
*Lawrence Feldman – klarinett, fløyte, tenorsaksofon
*Howard Levy – munnspill
*Joe Passaro – perkusjon
*Bashiri Johnson – perkusjon
*Gordon Gottlieb – perkusjon, bakgrunnsvokal
*Amy Helm – bakgrunnsvokal
*Carolyn Leonhart – bakgrunnsvokal
*Jerry Barnes – bakgrunnsvokal
*Cindy Mizelle – bakgrunnsvokal

## Referanser


## Eksterne lenker
* 
* DonaldFagen.com med tekstene til ''Morph the Cat''
Provinsen Andrés Ibáñez

**Provinsen Andrés Ibáñez** er en provins i departementet Santa Cruz i Bolivia. Hovedstaden er Santa Cruz de la Sierra.

## Referanser
Provinsen Manuel María Caballero

**Provinsen Manuel María Caballero** er en provins i departementet Santa Cruz i Bolivia. Hovedstaden er Comarapa.

## Referanser
VM i amerikansk fotball 2003

**Verdensmesterskapet i amerikansk fotball 2003** var det andre VM i amerikansk fotball holdt av IFAF. Japan vant mesterskapet. Mesterskapet ble spilt på Herbert Dröse Stadion og Berliner Strasse Stadion.

## Deltakernasjoner
* (Asiatisk mester)
* (Nordamerikansk mester)
* (Europeisk representant)
* (Automatisk kvalifisert som vertsnasjon)

## Arenaer

## Runder
### Semifinaler

### Finale

## Vinner

## Statistikk

## Eksterne lenker
*
Luis Herrera Campins

**Luis Herrera Campins** (født 4. mai 1925, død 9. november 2007) var president i Venezuela fra 1979 til 1984. 

Som president utviklet Luis Herrera et program for større kulturell utvikling og han reformerte utdanningsprogrammet. Han prøvde også å gjøre flere justeringer i forhold til det demokratiske systemet. Campins signerte en handelsavtale med Mexico i 1980 som skulle gi Mellom-Amerika og flere av de karibiske landene en jevn strøm av olje. Denne avtalen er en forløper til Hugo Chávez sin nåværende vidtrekkende olje-diplomati i den tredje verden. Campins hevdet flere ganger at Venezuela hadde krav på mer enn halvparten av nabolandet Guyana, som var en tidligere britisk koloni. 

## Referanser
Robyn Davidson

**Robyn Davidson** (født 6. september 1950 i Queensland, Australia) er en australsk eventyrer og forfatter best kjent for sin bok om at hun i 1977 krysset over den store ørkenen i Vest-Australia alene med fire kameler og en hund. Boken heter *Tracks*, og kom på norsk med tittelen *Egne veier* i 2000.

## Referanser


## Kilder
* http://www.telegraph.co.uk/culture/film/starsandstories/10773102/Tracks-The-true-story-behind-the-film.html 
* https://bokelskere.no/bok/egne-veier-en-kvinne-og-fire-kameler-gjennom-australias-oerken/173398/

## Eksterne lenker
* 
*
Norgesmesterskapet i fotball for gutter 19 år

**Norgesmesterskapet i fotball for gutter 19 år** eller **Telenor Cup**, også kalt  **junior-NM i fotball**, er en årlig fotballturnering for juniorlag, som først ble avholdt i 1953.

## Norgesmestre

### Finalestatistikk

## Kilder
*www.rsssf.no

## Eksterne lenker
* G19-NM hos fotball.no
Teateråret 1919

**Teateråret 1919** er en oversikt over hendelser, verk, fødte og avdøde personer med tilknytning til teater i 1919.

## Hendelser
*Edvard Janse starter Tantolundens friluftsteater
*Karl Gerhard forvandler Folkan til sin faste revyscene
*Olof Molander har sin debut som regissør på Dramaten med Shakespeares *[[Kjøpmannen i Venedig]]*.

## Priser og utmerkelser
*Pulitzerprisen for drama ble ikke delt ut.

## Nye drama
* Susan Glaspell – *Bernice*
* Harley Granville-Barker – *The Secret Life*
* A. A. Milne – *The Camberley Triangle*
* Liviu Rebreanu – *Cadrilul*
* Ernst Toller – *Die Wandlung*

## Årets oppsettinger
### Norge
*5. september – *[[Kameratene]]* var en teateroppsetting basert på skuespillet *Kamraterna* av August Strindberg ble satt opp på Stavanger Faste Scene med Gunnar Neels-Hansson som regissør.
### Sverige
*26. november - Hjalmar Bergmans enakter *[[Herr Sleeman kommer]]* har premiere på Lorensbergsteatern i Göteborg.
*August Brunius teaterstykke *[[Nyckeln och ringen]]* hadde urpremiere på Svenska Teatern i Stockholm

## Fødsler
*26. april &ndash; Johannes Eckhoff, norsk skuespiller (død 2007)
*19. juli &ndash; Asta Esper Hagen Andersen, dansk skuespillerinne (død 2012)
*21. november &ndash; Olof Bergström, svensk regissør og skuespiller
*21. desember &ndash; Ove Sprogøe, dansk skuespiller

## Dødsfall

|-
|April || 7. || Adolf Langsted || dansk || forfatter av romaner, diktog dramaer og skolebestyrer ||align=center|55 ||align=center|1864 || 

|rowspan=1|Juni || 23. || Kolachalam Srinivasa Rao || indisk || dramatiker ||align=center|65 ||align=center|1854 || 
|}

Adolf_Langsted_1882_by_Jens_Petersen.jpg|Adolf Langsted(1864–1919)

## Referanser